**Erik Gustavson** (født 10. august 1959 i Trondheim) er en pensjonert norsk generalløytnant i Luftforsvaret og generalsekretær i Norsk reservistforbund fra 1. september 2019

Karriere
--------

Gustavson er utdannet luftvernartillerist fra Luftforsvarets befalsskole, Luftkrigsskolen 1980-83, Forsvarets stabsskole og Forsvarets høgskole. Han har tjenestegjort ved Nes batteri i Nikebataljonen og har vært troppsjef, batterisjef og bataljonsjef ved Ørland hovedflystasjon og Bardufoss flystasjon. Han har tjeneste fra L-70 kanonluftvern, Norwegian Adapted Hawk (NOAH) og Norwegian Advanced Surface to Air Missile System (NASAMS). Han har også tjenestegjort ved Luftkrigsskolen, Forsvarets stabsskole og Forsvarets overkommando.[]

Han ble utnevnt til oberst i mai 2002 og tilsatt som sjef for Forsvarets luftvern utdannings- og kompetansesenter. Han ble utnevnt til brigader i august 2003 og tilsatt som luftkommando- og kontrollinspektør, transformasjonsinpektør fra 1. august 2004, stabssjef i Luftforsvarsstaben 2005-09 og norsk seniorrepresentant ved U.S. CENTCOM 2009-10. Han ble utnevnt til generalmajor og tiltrådte som sjef for Operasjonsavdelingen i Forsvarsstaben i august 2010. I januar 2014 ble han utnevnt til generalløytnant og tiltrådte stillingen som sjef for Forsvarsstaben og stedfortredende forsvarssjef. Gustavson var i 2014 medlem i rådet "Board of Protectors" for Norsk Militær Tattoo. Han gikk av med pensjon fra Forsvaret etter oppnådd aldersgrense 31.august 2019. Fra 1. september 2019 startet han som Generalsekretær i Norsk reservistforbund (NROF)

Utmerkelser
-----------

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Utmerkelser

|  |  |  |
| --- | --- | --- |
| Forsvarets hederskors | Forsvarsmedaljen med laurbærgren | Politimedaljen med laurbærgren |

|  |  |  |
| --- | --- | --- |
| Forsvarsmedaljen med to stjerner | Luftforsvarets vernedyktighets-medaljen med tre stjerner.svg | Den nasjonale fortjenstorden, offiser |

|  |  |
| --- | --- |
| Forsvarets medalje for skyting | Forsvarets medalje for feltsport |

|  |
| --- |
| KNBLO-medaljen |

 |

Han er tildelt Forsvarets hederskors, Forsvarsmedaljen med laurbærgren, Politimedaljen med laurbærgren,Forsvarsmedaljen med to stjerner, Luftforsvarets vernedyktighetsmedalje med tre stjerner, offiser i Den nasjonale fortjenesteorden Frankrike, Norske Reserveoffiserers Hederstegn, Forsvarets medalje for feltsport,Forsvarets medlalje for skyting, Nijmegenmedaljen, Svenska Reservunderofficersförbundets förtjänsttecken i guld

Forfremmelser
-------------

* 1980: Fenrik
* 1983: Løytnant
* 1987: Kaptein
* 1991: Major
* 1995: Oberstløytnant
* 2002: Oberst
* 2003: Brigader
* 2010: Generalmajor
* 2014: Generalløytnant

Referanser
----------

1. ↑  kontor, Statsministerens (5. oktober 2006). «Offisielt fra statsråd 7. mai 2002». *Regjeringen.no* **(norsk)**. Besøkt 8. oktober 2016.
2. ↑  kontor, Statsministerens (5. oktober 2006). «Offisielt fra statsråd 4. juli 2003». *Regjeringen.no* **(norsk)**. Besøkt 8. oktober 2016.
3. ↑  kontor, Statsministerens (25. juni 2010). «Offisielt fra statsråd 25. juni 2010». *Regjeringen.no* **(norsk)**. Besøkt 8. oktober 2016.
4. ↑  Forsvarsdepartementet (13. desember 2013). «Ny nestkommanderende i Forsvaret». *Regjeringen.no* **(norsk)**. Besøkt 12. oktober 2019.
5. ↑  Offisielt program for NMT 2014
6. ↑  Forum, Forsvarets. «Erik Gustavson blir ny sjef for reservistene». *forsvaretsforum.no*. Besøkt 12. oktober 2019.

|  |  |
| --- | --- |
| Oppslagsverk/autoritetsdata | Store norske leksikon
 |